CELEX: 32016D2040
Language: et
Date: 2016-11-21 00:00:00
Title: Nõukogu otsus (ÜVJP) 2016/2040, 21. november 2016, millega muudetakse otsust 2010/279/ÜVJP Euroopa Liidu politseimissiooni kohta Afganistanis (EUPOL AFGHANISTAN), et näha ette missiooni likvideerimine

22.11.2016   
            
            
               ET
            
            
               Euroopa Liidu Teataja
            
            
               L 314/20
            
         NÕUKOGU OTSUS (ÜVJP) 2016/2040,
   21. november 2016,
   millega muudetakse otsust 2010/279/ÜVJP Euroopa Liidu politseimissiooni kohta Afganistanis (EUPOL AFGHANISTAN), et näha ette missiooni likvideerimine
   EUROOPA LIIDU NÕUKOGU,
   võttes arvesse Euroopa Liidu lepingut, eriti selle artiklit 28, artikli 42 lõiget 4 ja artikli 43 lõiget 2,
   võttes arvesse liidu välisasjade ja julgeolekupoliitika kõrge esindaja ettepanekut
   ning arvestades järgmist:
   
               (1)
            
            
               Nõukogu võttis 18. mail 2010 vastu otsuse 2010/279/ÜVJP (1) Euroopa Liidu politseimissiooni kohta Afganistanis (EUPOL AFGHANISTAN).
            
         
               (2)
            
            
               Nõukogu võttis 17. detsembril 2014 vastu otsuse 2014/922/ÜVJP, (2) millega muudetakse otsust 2010/279/ÜVJP ja pikendatakse selle kehtivust kuni 31. detsembrini 2016 ning nähakse ette lähtesumma ajavahemikuks 1. jaanuarist 2015 kuni 31. detsembrini 2015.
            
         
               (3)
            
            
               Nõukogu võttis 14. detsembril 2015 vastu otsuse (ÜVJP) 2015/2336, (3) millega nähakse ette lähtesumma ajavahemikuks 1. jaanuarist 2016 kuni 31. detsembrini 2016.
            
         
               (4)
            
            
               Nõukogu kinnitas oma 12. mai 2016. aasta järeldustes Afganistani kohta, et kuigi EL jätkab Afganistani tsiviilpolitsei toetamist, lõppeb missioon EUPOL AFGHANISTAN 2016. aastal.
            
         
               (5)
            
            
               EUPOL AFGHANISTANi täitmisetapp lõpeb seega 31. detsembril 2016. Missiooni likvideerimisetapp algab 1. jaanuaril 2017. Likvideerimisetapiks on vajalik likvideerimisrühm Afganistanis.
            
         
               (6)
            
            
               Otsust 2010/279/ÜVJP tuleks seetõttu vastavalt muuta ning ajavahemikuks 1. jaanuarist kuni 31. detsembrini 2017 tuleks ette näha lähtesumma,
            
         ON VASTU VÕTNUD KÄESOLEVA OTSUSE:
   Artikkel 1
   Otsust 2010/279/ÜVJP muudetakse järgmiselt.
   
               1)
            
            
               Artikkel 1 asendatakse järgmisega:
               „Artikkel 1
               Missioon
               1.   Ühismeetmega 2007/369/ÜVJP loodud Euroopa Liidu politseimissiooni Afganistanis („EUPOL AFGHANISTAN“ või „missioon“) pikendatakse 31. maist 2010 kuni 15. septembrini 2017.
               2.   Kuni 31. detsembrini 2016 tegutseb EUPOL AFGHANISTAN vastavalt artiklis 2 sätestatud eesmärkidele ning täidab artiklis 3 sätestatud ülesandeid.
               3.   Alates 1. jaanuarist 2017 täidab EUPOL AFGHANISTAN missiooni likvideerimise ülesannet.“
            
         
               2)
            
            
               Artikli 7 lõige 1 asendatakse järgmisega:
               „1.   Kuni 31. detsembrini 2016 on EUPOL AFGHANISTANi isikkoosseisu liikmete arv ja pädevus kooskõlas artiklis 2 sätestatud eesmärkide, artiklis 3 sätestatud ülesannete ja artiklis 4 sätestatud missiooni struktuuriga. Alates 1. jaanuarist 2017 on EUPOL AFGHANISTANi isikkoosseisu liikmete arv ja pädevus kooskõlas eesmärgiga viia läbi missiooni likvideerimine kiiresti ja nõuetekohaselt.“
            
         
               3)
            
            
               Artikli 13 lõike 1 viimane lõik asendatakse järgmisega:
               „EUPOL AFGHANISTANi tegevusega seonduvate kulutuste katmiseks ette nähtud lähtesumma ajavahemikul 1. jaanuarist 2017 kuni 15. septembrini 2017 on 11 600 000 eurot.“
            
         
               4)
            
            
               Artikkel 17 asendatakse järgmisega:
               „Artikkel 17
               Jõustumine ja kehtivusaeg
               Käesolev otsus jõustub selle vastuvõtmise päeval.
               Seda kohaldatakse 31. maist 2010 kuni 15. septembrini 2017.“
            
         Artikkel 2
   Käesolev otsus jõustub selle vastuvõtmise päeval.
   
      Brüssel, 21. november 2016
      
         
            Nõukogu nimel
         
         
            eesistuja
         
         P. PLAVČAN
      
   
   
      (1)  Nõukogu 18. mai 2010. aasta otsus 2010/279/ÜVJP Euroopa Liidu politseimissiooni kohta Afganistanis (EUPOL AFGHANISTAN) (ELT L 123, 19.5.2010, lk 4).
   
      (2)  Nõukogu 17. detsembri 2014. aasta otsus 2014/922/ÜVJP, millega muudetakse otsust 2010/279/ÜVJP Euroopa Liidu politseimissiooni kohta Afganistanis (EUPOL AFGHANISTAN) ja pikendatakse selle kehtivust (ELT L 363, 18.12.2014, lk 152).
   
      (3)  Nõukogu 14. detsembri 2015. aasta otsus (ÜVJP) 2015/2336, millega muudetakse otsust 2010/279/ÜVJP Euroopa Liidu politseimissiooni kohta Afganistanis (EUPOL AFGHANISTAN) (ELT L 329, 15.12.2015, lk 16).